

**РЕПУБЛИКА БЪЛГАРИЯ**

Министър на здравеопазването

**ДО**

**ДИРЕКТОРА**

**НА РЗИ ………….**

**Д-Р ИВАН МАДЖАРОВ**

**ПРЕДСЕДАТЕЛ НА УС НА БЛС**

**БУЛ. "АКАД. ИВАН ГЕШОВ" № 15**

**1431 ГР.СОФИЯ**

**ЕЛЕКТРОННА ПОЩА:** **blsus@blsbg.com**

**Относно:** Препоръка за приложение на втора доза от ваксина „COVID-19 Vaccine AstraZeneca“.

**УВАЖАЕМИ ГОСПОЖИ/ГОСПОДА ДИРЕКТОРИ,**

**УВАЖАЕМИ ДОКТОР МАДЖАРОВ,**

Във връзка с провеждащата се масова ваксинация в страната срещу COVID-19 с ваксина „COVID-19 Vaccine AstraZeneca“ Ви информирам, че по препоръка на Националния ваксинационен щаб втората доза от ваксината следва да се прилага през 10-та седмица от поставянето на първата доза. Препоръката се базира на наличните към момента данни, както в Кратката характеристика на продукта, така и от проведени проучвания за установена по-висока ефективност на ваксината при прилагане на втората доза след по-дълъг интервал.

Напомням че, съгласно Кратката характеристика на ваксината „COVID-19 Vaccine AstraZeneca“ втората доза от тази ваксина се прилага между 4 и 12 седмици (28 до 84 дни) след първата доза, което следва да се има предвид при невъзможност за спазване на препоръката.

С цел информиране на лекарите, ангажирани в процеса по ваксиниране на лица срещу COVID-19, моля своевременно да уведомите за препоръката лечебните заведения на територията на съответната административна област, включително и чрез публикуването ѝ на електронните страници на Регионалните здравни инспекции и на Българския лекарски съюз.

С уважение,

